Lo-Renz-O/malagasy-sentence huggingface dataset:
Ny famadihan-drazana ny volana aogositra folo sy roa arivo no nanatrehanay famadihan-drazana tao ambatolahy antanifotsy. Mangataka alalana amin’ireo tompon’andraikitra eo anivon’ny fokontany vao tanterahina izany. Mialoha ny andro hamadihana dia mankeny amin’ny fasana ireo raiamandreny lehibe tompon’anaran-dray manao ny fiantsoana ny razana. Ireo vahiny avy amin’ny vohitra manodidina kosa dia efa manomboka tonga, io no antsoina hoe midi-bahiny fahanana izy ireo amin’izany, avy eo manolotra ny atero ka alao ho fiaraha- miatrika ny fomba sy fanehoam-pihavanana. Ny alina dia dihy sy lalao no miara-manafana ny korana. Alina iray ihany no nanatanterahana izany, raha fanao amin’ny olona sy toeran-kafa ny mihoatra izany. Kapila manjelatra natao tamin’ny fanamafisam-peo no nanafanana ny lanonana. Mbola hita teny amin’ny tanàna hafa kosa anefa ny fampandihizana amin’ny fitsofana mozika. Ny tolakandro no amohana ny fasana. Avoaka tsirairay ireo razana ka ireo zafiny no mamono sy miampofo ary mitondra ny razana mihodidina ny fasana. Amin’io fotoana io dia manararaotra manao safo-drazana ny taranak’ireo razana tsy mbola havadika. Tsikaritra ihany koa eto fa ahitana fiovana ny fanatanterahana io fomba io amin’ny fianakaviana maro, na dia misy hatrany ihany koa aza ireo manatanteraka izany araka ny fomba nentim-paharazana.
Zahao ravoajanahary charles ny tononkalo ntaolo , section des lettres malgaches 1970. 194 zahao dahle l specimens of malagasy folk-lore, 1877, izay hita koa ao amin’ny anganon’ny ntaolo, edisiona 1962 navoakan’ny tpflm. 195 baker e. On the poetry of madagascar, in antananarivo annual n 10, i886
Nipetraka ny baraingo, satria nisy ny fanontaniana nataon’ i rado tamin’i seheno momba izay heverin’itý farany fa ho tombon-tsoan’ny rehetra amin’ny fahalalana ny marina, dia ny maha zanak’izy roa an’i moussa. Teny am-pahatsorana sy mazava kosa no navalin’i seheno an’izany, ka tsy afa-nanoatra intsony i rado nanoloana azy.
Fanamorana ny fitateran izy ireo ny maharitrafo83ho ao amin ny trano ravina satria maro ny olona hifandimby hisakafo ao hanatanteraka ny atero ka alao niandraiketan ny tovolahy mpiray kibon omby ny fanamboarana ny toko lava tao amin ny f1 sy f4. Tao amin ny f2, f3, f5 kosa dia ny fianakaviana ihany no nanangana ny toko lava , tsy dia maro araka ny hita tao amin ny f1 sy f4 izany satria izay vilany nananan ny fianakaviana ihany no nampiasaina raha vilany maro be nentin ireo vehivavy mpiray kibon omby iray vakim-paritra amin ny tompon-draharaha kosa no hita tao amin ny f1 sy f4. Toy izay ny fananganana ny toko lava koa ndeha aroso ny fizarana manaraka. E ny fanomanana ireo fitaovana ny zava-misy tamin ny famadihana f1 sy f4 dia ireo vehivavy mpiray kibon omby iray vakim-paritra amin ny fianakaviana tompon-draharaha no nisahana ny famoriana ireo fitaovana toy ny vilany, sotrobe, koveta, sobiky, gony. Ny lovia aman-tsotro sy ny gamanta84 fandrahoan-kena ihany no anjaran ny tompon-draharaha. Samy mitondra ireo fitaovana ireo avy any an-tranony ireo vehivavy ireo ary samy mahandro vary amin izay vilany nentiny. Araka ny fanisanay tao amin ny f4 dia vilany fandrahoam- bary 40 no tazana nitandahatra teo amin ny toko lava ny zava-misy tamin ny famadihana f2, f3, f5 tsy nanolotra omby kosa dia ny fianakaviana tompon-draharaha no miantoka manontolo ireo fitaovana rehetra ilaina amin ny fanatanterahana famadihana. Voatery mamorona izany rehetra izany ireo fianakaviana ireo izay mampitombo ny adidin ny tsirairay ankoatra ny vola. Toy izay ny momba ny fanomanana fitaovana. Ny fizarana manaraka kosa no ahafantarana ny dingana manaraka izany.
Tina tsy manome tsiny azy ireo aho ry neny rakalo a! Mafy rehefa manana ny adala. Rakalo ary matahotra anao izany i tovo matoa nalefany lavitra be toy izany ny toerana misy ilay zazavavy. Tina fa adala ihany izany zazavavy izany e! Dia mitoka-monina irery any izany. I tovo tsinona mody aty foana. Rakalo dia inona no ho teninao amin’i tovo?
Niafitra tao anatin’io métaphore io ny fitaomana ny olona ho mpandray ny fanasan’ny tompo, izay tsy mbola nisy tamin’ny1828-1831, vitsy kosa tamin’ny 1835-1861, roan-jato ka hatramin’ny fitonjato.113 amin’izany ny divay no tandindona maneho io ra io. Ny toetra nalaina tamin’ny ranohoe madio no natafy io ra io, ao amin’ny métaphore. Izany dia mifono faniriana ny olon-drehetra ho tsara fitondran-tena ho afa-pahotana, ho olom-baovao. I bachelard, mpandinika ny fifandraisan’ny rano sy ny nofy, dia milaza hoe ny rano madio dia mampirona ny sain’ny olona hihevitra azy io ho dindon’ny fahadiovana na fanadiovana. 114
Ny endri-pifandraisana misy eo amin’ny singa tsirairay ao amin’ny fiarahamonina araka ny hevitra noventesina teto hatrany, dia fitambaran-javatra mirindra no atao hoe fiarahamonina. Ny fifandraisana misy eo amin’ireo zavatra na ireo singa samihafa mitambatra no fototra mampirindra izany fiarahamonina izany na tsia. Koa araka ny fandinihana ny fiarahamonina, araka ny riba fanafanana omby, izay nampifandraisina tamin’ny fandinihana ny fiarahamonina ara-drafitra, dia endri- pifandraisana roa misy eo amin’ireo singa mandrafitra ny fiarahamonina no harosonay eto andaniny, mifanohana ny singa rehetra mandrafitra ny fiarahamonina; fa ankilany kosa, mifanohitra izy ireo80. Andaniny, mifanohana ny singa rehetra mandrafitra ny tontolo mba hahatonga ny zavaboary sy ny hery hafa rehetra miaraka monina ao. Amin’ny fanafanana omby dia misongadina amin’ny endrika tsimbalivaly izany fifandraisana izany. Fomba iray ahafahan’ny singa mandrindra ny fiarahamoniny ny famolahana na ny fifamolahana, ka eto dia singa samihafa no mifamolaka. Ny olombelona dia mamolaka ny omby amin’ny alalan’ny fanafanana azy mba ho namany hanampy azy amin’ny asa famokarana izay ataony. Izany fanafanana omby izany ihany koa anefa no tontosa, dia ao ny famolahana ny zavamaniry ho zary ody, ataon’ny mpimasy. Endrika isehoan’io fifamolahana sy fifanohanana misy eo amin’ireo singa samihafa ireo ihany koa ny fifampiankinana samihafa. Ny fotoana anatanterahan’ny olombelona ny fomba, ohatra, dia miankina amin’ny fandehan’ny zavaboary eny amin’ny lanitra ny masoandro sy ny
Ny fizarana faharoa no hanaovana fanadihadiana ny boky fary mamy t 11 izay ifotoran’ny asa. Hojerena amin’izany ny momba ireo namolavola azy , ny bikabika na ny endrika mampiavaka azy, ary hofaranana amin’ny fisintonana ny vontoatiny. Ao amin’ny fizarana fahatelo kosa , no hanaovana ny jery kiana sy ny tolo-kevitra ho fanarenana ny lesoka. Lafin-javatra telo no hodinihina amin’izany ny fijerena ireo lafiny efa mety na tomombana amin’ny boky, ny fanasongadinana izay heverina fa tsy dia tomombana loatra , farany dia fanomezana tolo-kevitra ho fanarenana ny lesoka.
Fehiny tsaratsara kokoa raha hita miavaka hatrany ny andininy tsirairay. Ny mampihataka kely miankavanana ny teny voalohany, amin’ny andalana voalohany, amin’ny andininy no mahazatra ny maro. Raha toa indray ka resaka ifamaliana, na fohy ny andininy, dia ny fampiasana ny tsipika kely eo am-piandohan’ny andalana no fomba tsara indrindra.
Ii.3.1.1.2 ny mpanoritra ilay ny iray amin’ny hevitra fonosin’ny mpanoritra ny no fonosin’ny mpanoritra iombonana ilay, dia ny fanondroana ny fantatra. Efa samy mahalala ny momba ny olona na biby na zavatra voasoritra ny mpiteny sy ny itenenana. Ohatra ento aty ilay gisa nampividiako anao ; tratra ilay mpangalatra izay nanorohoro ny manodididna ; very ilay baolina nolalaovintsika omaly .
Ny antithèse eto araka izany dia mbola nenti- nanamafy ilay tontolom-piainana ivantanan’i miaro tany an-drenivohitra, kanefa toa manery ny saina koa fa tsy azo odian-tsy hita akory ny nilaozana tany ambanivohitra. Ny fahitany izay fahasamihafana izay rahateo no nahatonga ny vetsony hoe dia voatsindrona hatramin’ny saiko tak
Fetra tsy misy an’izany eo ry dada a! Rehefa tsy mety ve tsy hajanona, dia manova hafa. Omeko an’i neny ireto vola ireto hikarakarana ny hoentintsika amin’io fety mihaja io, sao dia tsy mendrika ny voninahitra omena antsika ny efa ananantsika ato, ka mividiana vaovao.
Ny literatiora, kosa no nosafidianay hanatanterahana izao asa fikarohana izao noho izy zava-kanto mitahiry ny kolontsaina sy ny tantara, ary ny fivoaran ny firenena iray. Hoy i randja zanamihoatra ny literatiora dia mitahiry ny fahaveloman ny firenena tsy ho tapaka amin ny ladina ifampitohizan ny fisiany ny fahiny, ny ankehitriny, ary ny ho avy. 1
Ny fahaiza-manoritsoritra ny mpandray anjara misongadina niniana natokana izy ity noho ny angalin-teny manaitra, ary mbola ho hita betsaka any aoriana125. Ny fanoharana eto no ifotoran’ny aingam-panahy. Ohatra mivalomainty aho , toy ny lain’i kedara, toy ny ambain-dain’i solomona. Tdt 1 5 ny fanoharana dia sarin-teny ampifanatrehana ny oharina sy anoharana ka asiana kian-teny entin-manohatra. Ny oharina eto dia aho na ilay solemita , ny kianteny enti-manohatra toy, ny anoharana kosa dia lain’i kedara sy ambain-dain’i solomona. Ampitahaina amin’ny lain’i kedara126 ny tenany, satria ny lain’ireo foko antsoina hoe kedara arabo mpifindrafindra monina dia vita tamin’ny volon’osy mainty ka mahafinaritra fatratra. Azo heverina koa fa tahaka izany ny tranolain’i solomona127. Ny loko mainty ihany koa dia mety haneho toetra ambony sy voninahitra128. Ny fampitahana eto dia natao hanoritsoritana ny bika aman’endriky ny mpiteny. Izany dia hamafisin’ny fehezanteny mifamaly rafitra mitovy hevitra, mitovy vahana, hita amin’ny hoe toy ny lain’i kedara toy ny ambain-dain’i solomona mitovy vahana, izay natao hahalava ny angolam-pihetseham-po.
Ny ohatra ao amin’ny 77 , senegaly nahazo baiko, dia fanarabiana. Ny senegaly dia olona mainty fihodirana ary raha ny zava-nisy teto madagasikara no tsiahivina dia nisy ireo miaramila senegaly tonga teto tamin’ny vanim-potoanan’ny fanjanahan-tany. Izy ireo dia tsy mba mitsitsitsitsy ain’olona tamin’ny ady fa avy hatrany dia mampihatra izay baiko nomena azy. Maro ireo malagasy nitondra faisana sy matin’izy ireo. Ny filazana ny fanatanterahana be fahatany ny baiko no iasan’io fitenenana ka entina anondroana ny olona manana toetra na fihetsika mifanandrify amin’izany.
Hiaka fanairana ny razana ataon’ny tovolahy iray matanjaka no mialoha ny jôro hataon’ny mpisorona amin’ny jôro tanà a. Raha vao manandratra ny teniny ny mpijôro dia mampihena ny herin’ny ôsiky ataony ny vehivavy, dia mampitsahatra izany hira izany afaka kelikely. Ny tenin’ny mpijôro sisa no heno.
Vanin andro hifanaraka amin ny zavatra atao izany hoe fahaizana mampifanaraka ny hetsika amin ny vanim-potoana diavina. Eo ny fahaizana mikolo sy mamolaka ny tontolo hivelomana amin ny fiainana, fitsimbinana ny biby fiompy sy ny fampiasana azy amin ny fivelomana hatao, toy ny hosy, ny fanentanana lanonana ao anatin izay hatrany dia manampy ny olona hanabevoho ny fanahy ny savika, maro ireo fahaizana mitondra fahendrena natao fanilo miampita ho lovan-janaka sy lovan-jafy, izay hazavain ny fanabeazana manaraka. 3.1.2 ny lafiny sosialy sy fiarahamonina.
Famaritana ara-pinoana ny mpilalao varatra dia ireo olona manana hery mihoatra ny herin’olombelona, inoana fa afaka mifehy ny herin’ny varatra arakaraka izay tiany hanaovana izany. Ambara fa olona tsy azo iadiana ny mpahay izany noho ny hery ambony ananany izay mahatalanjona sy mahagaga ny sain’ny maro. Famaritana araka ny mahaolona raha mibahana amin’ny fanimbana ny aina na biby na olona na fananan’ny hafa, na koa hampihorohoro ny mpiara-belona aminy no tanjona mibahana ao an-tsaina dia izy ireny no olona ho mpanohintohina ny zo aman-kasin’ny hafa; tsy mpanaja ny fanahy mahaolona ao aminy. Famaritana ara-teti-pitondrana azo heverina fa anisan’ny faratampon’ny mpitana ody ny olona mahafehy ny varatra. Raha mpa azary na mpimasy na mpisikidy no manana azy dia azo ambara fa ambony noho ireo namany mitovy aminy izy. Raha olon-tsotra kosa no mpitana fandemy dia anisan’ny olona ambony noho ny sarambabem-bahoaka izy aorian’iretsy voalaza tetsy aloha iretsy, izay manana hery hafa ankoatra izay ananany. Famaritana ara-toe-karena ny mpifehy varatra dia azo ambara fa olona ilain’ny mpamboly hanaitaitra ny rotsak’orana rehefa tsy misy izany, ankoatra ireo mpijoro orana. Manampy amin’ny fambolena, indrindra teo amin’ireo mpamboly sihanaka. Mifampiankina hatrany mantsy ny orana amin’ny fotoam-pahavaratra sy ny varatra mandritra izany fotoana izany. Famaritana faobe ny mpilalao varatra dia sokajin’olona ambony mihoatra ny rehetra raha eo amin’ny lafiny aody no resahina. Olona manana ny hasiny manokana, noho izy ireo manana hery hifehy ny toe-javatra voajanahary, izay manahirana ny sain’olombelona ny fisehony.
Raha ny zavatra tsikaritra, dia manaraka volon-tany betsileo avokoa ireo foko samihafa monina ao amin’ny kaominina. Hita soritra izany eo amin’ny fomba amam-panao andavanandro sy eo amin’ny endriky ny fitafy. Eo amin’ny fifampiarahabana ohatra, na merina io, na betsirebaka, na sinoa, dia samy manao hoe vita soa ny aligna avokoa, raha mifampiarahaba ny maraina. Vità soa ny aligna kosa raha mifanao veloma ny tolakandro. Eo amin’ny lafiny fitafy indray, dia betsaka ireo lehilahy merina, antandroy, betsirebaka hitanay, tamin’ny fandalovanay tany, no manao tafy lamba izay antsoin’ny betsileo hoe antsasa-pahadimy’’ anarana azo avy amin’ny halavany izay mirefy an-tsasaky ny 5 metatra, araka ny fanazavan’ny mponina lazaina hoe fitafy betsileo izy io satria, raha ny tsikaritra, na aiza na aiza toerana aleha, raha mbola ao amin’ny faritra betsileo, dia saika manao an’io tafy lamba io avokoa ny lehilahy. Na any ambositra izany, na any camp robin, na any fandriana. Dia ahitana izany. Marihina moa fa ny lehilahy no tena ahitana taratra ny lafiny fitafy. Sary 3,4 ny fitafy betsileo
Amin’ny ankapobeny, dia misy zavatra avy ety ivelany misarika ny fitiavana izay efa misy ao anatin’ny olona. Io singan-javatra io no namoha ny fitiavana ka mahatonga azy ho hary. Misy karazany efatra izany raha ny hita ao amin’ny asa soratr’i haingo ny maso ny tsiky ny fihetsika ny fiteny
Matihanina ka afaka mamorona asa, manatanteraka asa ary mampandroso sy mivelatra amin’ny tontolo misy azy. Raha izay no petrakevitra ankapobeny mikasika ny haifampianarana, andeha hojerena manaraka kosa ny haifampianarana ny taranja malagasy ao amin’ny kilasy faharoa.
Tao anatin’ny fotoana nanomanana sy nanatontosana ny fifidianana, dia nivoaka ny didy momba ny fizakan-tenan’i madagasikara. Manana ny fizakan-tenany i madagasikara, ka ny mponina ao aminy no hitondra ny raharahan-tokantranony, eo ambany andrimason’ny governemanta frantsay. Ny satan’i madagasikara izany, dia lasa territoire d’outre mer fanjanahantany miova anarana ihany anefa izany hoy ny gazety takariva satria ny fizakan-tena autonomie , dia tsy fahaleovantena souveraineté tsy fizakan-tena anefa no notadiavin’ny malagasy fa fahaleovantena. Noho izany, dia tsy mijanona hatreo ny tolona fa mitohy. Tao ny fampahatsiahivana ny tolona tao anatin’ny enimpolo taona ireo zoky mpitolona toa an-dry rabezavana sy ry rabozaka filohan’ny menalamba , ry dr ravoahangy, ry ravelojaona v. V. S , ralaimongo front populaire , ny m. D. R. M sns. Tsy hadinon’ny malagasy ireo raiamandreny, mpitolona mbola tavela any frantsa, ka ny mba hiverenan’izy ireo an-tanindrazana indray no faniriany. Hafahafa anefa ny assemblée de l’union française izay naorina mba handinihana ny raharaha mikasika ny firaisam-be frantsay1957, izay tsy nanisy resaka akory ny momba ny amnistia faobe. Heno tamin’ny 03 jolay fa nolaviny ny hanomezana fodiana tsy misy fepetra ireo voasesitany. Iaraha-mahalala anefa fa efa niaiky ny tokony hanomezana ny fahaleovantenan’i madagasikara i gui mollet sy i gaston deffere, ministry ny tany ampitan-dranomasina50. Mba tsy hahakivy ny olona anefa, dia tsy reraka ny takariva mandefa lahateny fanentanana mba tsy hisara-bazana. Ambetin-dresaka isanandro ny amin’ny fahaleovantena.
Endrika roa no isehoan’ny fanehoan- kevitra amin’ izany ny voalohany dia ny fampisehoana avy hatrany fa manana ny maha izy azy ny teny malagasy ary manana ny andrareziny toa an-dry ravelojaona , ary ny fampirantiana izany mivantana toa ny hita tao amin’ny avotry ny rafy faharoa dia ny fanehoana ankolaka ny hevitra ka amin’ny alalan’ny fanehoana vokatry ny fandrosoana no itarafana na tsara io na ratsy araka ny hita ao amin’ny izaho ve no diso tsara ny manamarika fa niara-dalana tamin’ ireny famolavolavana toe- tsaina ireny ny fisintonana ny malagasy hiverina an- tanindrazana ary hikarakara izany satria tsy voatery hiankina amin’ny mpanjanaka isika fa manana ny tanindrazantsika tsirairay avy izay afaka manampy antsika satria ao no misy ireo lova navelan’ny razana.
Ny fahaiza-miaina voalohany indrindra dia ny fahaizana mampifanaraka ny fihetsiky ny vatana amin’ny fahalalana ananan’ny saina sy ny fahendrena atoron’ny fanahy v. A, tak.03 izay tsy manana feon’ny fieritreretana dia tsy olombelona intsony , v. A, tak.03 ny menatra imason’ny hafa leo ihany, fa ny menatra eo imason’ny tena no tsy laitra, raha mbola olombelona manam-panahy ihany ny tena , v. A, tak.86 ny fanahy na ny fieritreretana dia manome fahendrena. Ny fahaizana mitondra tena izany dia miankina indrindra amin’ny faharanitan’ny saina sy ny fahatsaran’ny fanahy , v. A, tak.29 tsy niankina tamin’ny endrikendrika ivelany na tamin’ny fananan-karena ny hasina sy ny fanajan’ny mpiara-belona ny tena, fa niantehitra tamin’ny toe- javatra mateza dia ny fananam-panahy v. A, tak.92 tsy hadinon’ny mpanoratra ihany koa ny nanao famelabelarana ho an’ny besinimaro. Tsy izay tafiditra an-tsekoly ihany mantsy no afaka mandray fanabeazana.
Tsy nahomby, anefa, ny tetika fa mbola nitohy ihany ny asa ratsin’ny fahafatesana, hany ka nasehony fa tsy matahotra io trangan-javatra io izy ireo. Ny fanovana endri-javatra azo avy amin’ny fanafiana toetry ny anoharana ny oharina no nandokoany izany, ka hoy izy indraindray toa sarotra loatra ny dia, mahery manonja ny rano maria ka nony efa tratry ny sento manody vao hita fa mamy dia mamy ny mody. 456 atafy mamy ny mody toetry ny anoharana oharina
Olon-tokana amin’ny ankapobeny no namorona ny ankamaroan’ny asa soratra, na tononkalo izany na lahatsoratra tsotra diam-penin-drado ny dinitra, sedra ary zo ; e. D. Andriamalala kosa nanoratra ny fofombadiko, ny hetraketraka. Mazàna no mampiasa solon’anarana izy ireo amin’izany andriamanantena georges no rado, randriamananjara edmond no randja zanamihoatra. Nandia fianarana avokoa ireo mpanoratra notanisaina ireo satria fepetra fototra amin’ny famoronana tononkalo ny fahaiza-mandrakitra ambony takelaka ny eritreritra amam-betsovetso. Olona maro kosa no mandray anjara amin’ny famoronan-tononkira iray amin’ny hira gasy. Marina fa manana mpamoron-kira iray na roa ny tarika tsirairay, kanefa tolo- kevitra ihany izay novolavolainy. Rehefa voarafitr’ilay mpamorona mantsy ny hira, dia ampianariny ny tarika manontolo. Eo no manitsy azy araka izay heverina fa mahatsara azy ny mpikambana rehetra. Marihina koa fa tsy voatery hahay taratasy ny mpamoron- kira amin’ny hira gasy. Nambaran-dralaiarimanana daniella herman, filohan’ny sendikan’ny mpihiragasy eto madagasikara, aza fa tsy mahay manoratra mihitsy ny ankamaroan’izy ireny kanefa ny tononkira voarafiny no tena mahasarika ny mpijery. Toy izao ny tahan’ny mpamorona raha ny fianarana vita no ifotorana sokajy isan-jatony ireo tsy niditra an-tsekoly 80 ireo nanao ny ambaratonga voalohany 18 ireo nanao ny ambaratonga faharoa 2
Ny fiompiana kisoa ao amin’ireo fiarahamonina roa ireo dia saika mpiompy kisoa daholo ny mponina, saika nahitana trano fiompiana kisoa avokoa teny akaikin’ny trano fonenan’ny mponina. Ny tena mahasarika ny mponina amin’ity fiompiana kisoa ity dia ny fahafahan’ny mponina mitahiry ny volany amin’ny fiompiana azy ireny.
Marihina anefa fa mandrakariva aorian’ny teny faritany no mipetraka ny mpamaritra eo amin’ny teny roa tonta. Azo heverina fa iray ihany ny voanteny kila eo amin’ny teny roa tonta ka mety ho ny endrika swahili ihany no noraisin’ny teny malagasy. Ny tantara no mety hanazava bebe kokoa ny nahatonga ny voanteny kila hipetraka eo alohan’ny teny faritany.
Zanaka miantehitra lava amin’ny ray aman-dreny efa antitra. Izany rehetra izany dia maneho ny haratsian’ny boboka. Eto dia volon-koditr’ olona no lazaina hoe boboka; boboka noho izy tsy tratry ny masoandro, noho izy mihiboka lava an-trano, ohatra. Eto ny fihodiran’ilay olona itenenana no lazaina fa boboka; boboka tokoa ny fihodiran’ny olona iray raha tsy tratry ny masoandro. Mety tsy hanana an’izany toetra izany anefa ny fihodiran’ilay olona itenenana eto fa nampiasaina ny teny mba hanaratsiana sy hanasoketana ilay olona fotsiny. Fehezanteny feno no mandrafitra ny ohatra 93 ao amin’io ohatra io dia ahitana fampitahana ny olona ompana amin’ny kisoa vazaha. Anisan’ny mampiavaka ny kisoa vazaha amin’ny kisoa gasy ny hodiny mibora-mena lalan-dava. Izany toetra mibora-mena izany no itovian’ilay olona itenenana amin’ny kisoa ka mahatonga ny fampitahana eto. Rehefa voadona mafy na voatsongo na tezitra na mihomehy ny olona fotsy fihodirana dia mibora-mena ny takolany na ny vatany. Nampitahain’ny mpiteny amin’ny kisoa ny olona itenenany mba hanaratsiany ilay olona satria ny kisoa dia nosokajin’ny fiarahamonina ho anisan’ireo biby faran’izay ratsy. Arakaraka ny fihodiran’ny olona no hanaratsiana azy. Ankoatra ireo teny fanaratsiana ny olona fotsy fihodirana dia misy koa ny teny fanaratsiana ny olona mainty hoditra. Samy heverina ho mainty ny olona mainty sy ny zarazara; noho izany mitovy ny teny fanaratsiana azy ireo. Ohatra 94. Kala mainty ratsy hatramin’ny fanahiny ty! Le mainty ratsy hatramin’ny fanahiny ty! 95. Kala mainty be ohatra ny arim-bilany ty! Le mainty be ohatra ny arim-bilany ty! 96. Charbon misy masony ty!
Ireo sampana telo misy eny anivon’ny fampianarana tekinika f. P. I, f. Q, f. T. G no nakana ampahany avy nahazoana ireo tarehimarika ireo. Raha ireo tarehimarika ireo no jerena, dia toy izao manaraka izao no azo ambara amin’izany. 46,58 n’ireo mpianatra 176 no nahazo isa latsaky ny 10 20. Hita araka izany, fa maro amin’ireo mpianatra ireo no nahazo isa ambany amin’ny taranja malagasy. Araka ny voalazan’ieo mpampianatra sy araka ny zavatra hita, ny laza adina nomena ireo mpianatra nahazoana ireo vokatra voalaza ireo, dia azo ambara fa tsotra. Nefa na izany aza, dia ny 53,42 tamin’ireo mpianatra 176 ihany no nahazo ny isa mihoatra ny 10 20. Hita araka izany, fa tsy mahafa-po ny vokatra tamin’ny taranja malagasy tao amin’ny kilasy famaranana eny amin’ny fampianarana tekinika.
Raha ny voalazan’i r. R raolison ao amin’ny rakibolana malagasy, ny tolona dia 1 fifampibedana, fifandraisana hanao izay hampianjera ny andaniny. Karazan-dalao ny tolona ary anisan’ny kilalao henjankenjana. 2 ady atao mba hahazoana zava-tsoa iray. Ahazoana ny sampan-teny hoe tolomina izy izay midika hoe
Webographie economie, koba de talata-volonondry , kolontsaina malagasy comptoir industriel de produits alimentaires faha-400 taonan’ny tananan’ambodifahitra fjkm fiadanana maritiora ambohidrabiby forum message m49a44 f .3cca466 40 did 103344998 francis dupuy, anthropologie économique, armand colin, 2e ed. , 2008 2001 internet, frwikipedia. Org wiki1observationparticipante, alaintouraine- laplantine, www. Payot- rivage. Net livre-l’anthropologie-françois laplantine, 1987 net internet, bogdan et taylor. 1975
Entina mihodidina ny tanàna ny faty aorian’ny tata-kabaro amin’ny famoaham- paty. Atao savòka no ilazàna an’io fihetsika ataon’ny antanala io. Mitovy fihetsika amin’ny famadihana eto afovoan-tany ireny ihany saingy faty lena no tolomina amin’ny fiarahamonina antanala. Tsy ifandrenesana ny sala mandritra izany. Entina mivoaka ny tanàna ary arahina vahoaka marobe. Atao savòka na tolomina hatrany ny faty ary ravahan-tsala. B ny vontoatin’ny tononkira
Razanaberthine stanislas zita mitondra ny solon anarana r. S. Zita rehefa manoratra tantara. Avy any amin ny renivohitry ny faritra vatovavy fitovinany ity mpanoratra ity fa mandrato fianarana ao amin ny oniversiten i fianarantsoa. Ramamindraibe tsiky marcel fantatra amin ny anarana hoe tsiky marcel rehefa manoratra sy celestine bienvenu vanessa na vanessa fanantenana, samy avy any fianarantsoa. Ralairoarisoa marie christophe mitondra ny solon anarana zalimety avy any soanierana ivongo. Marihina fa tsy ireo ihany akory no mpanoratra mamatsy ny rnm fa ireo no mandefa asa soratra matetika indrindra amin izao fotoana izao.